CELEX: 32013R0306
Language: lt
Date: 2013-04-02 00:00:00
Title: 2013 m. balandžio 2 d. Komisijos įgyvendinimo reglamentas (ES) Nr. 306/2013 dėl leidimo naudoti preparatą Bacillus subtilis (ATCC PTA-6737) nujunkytiems paršeliams ir nujunkytiems kiaulinių šeimos gyvūnams, išskyrus Sus scrofa domesticus (leidimo turėtojas – „Kemin Europa N.V.“ )  Tekstas svarbus EEE

3.4.2013   
            
            
               LT
            
            
               Europos Sąjungos oficialusis leidinys
            
            
               L 91/5
            
         KOMISIJOS ĮGYVENDINIMO REGLAMENTAS (ES) Nr. 306/2013
   2013 m. balandžio 2 d.
   dėl leidimo naudoti preparatą Bacillus subtilis (ATCC PTA-6737) nujunkytiems paršeliams ir nujunkytiems kiaulinių šeimos gyvūnams, išskyrus Sus scrofa domesticus (leidimo turėtojas – „Kemin Europa N.V.“)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
            
         
               (2)
            
            
               pagal Reglamento (EB) Nr. 1831/2003 7 straipsnį buvo pateiktas prašymas leisti naudoti preparatą Bacillus subtilis (ATCC PTA-6737) pagal naują paskirtį. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
            
         
               (3)
            
            
               prašymas pateiktas dėl leidimo naudoti Bacillus subtilis PTA-6737 (ATCC PTA-6737) pagal naują paskirtį kaip nujunkytų paršelių ir nujunkytų kiaulinių šeimos gyvūnų, išskyrus Sus scrofa domesticus, pašarų priedą, priskirtiną priedų kategorijai „zootechniniai priedai“;
            
         
               (4)
            
            
               preparatą Bacillus subtilis (ATCC PTA-6737) Komisijos reglamentu (ES) Nr. 107/2010 (2) buvo leista dešimt metų naudoti kaip mėsinių viščiukų pašarų priedą ir Komisijos įgyvendinimo reglamentu (ES) Nr. 885/2011 (3) kaip viščiukų, iš kurių auginamos dedeklės, mėsinių ančių, putpelių, fazanų, kurapkų, perlinių vištų, karvelių, mėsinių žąsų ir stručių pašarų priedą;
            
         
               (5)
            
            
               Europos maisto saugos tarnyba (toliau – Tarnyba) savo 2012 m. balandžio 25 d. nuomonėje (4) patvirtino savo ankstesnes išvadas, kad siūlomomis naudojimo sąlygomis preparatas Bacillus subtilis (ATCC PTA-6737) yra laikomas saugiu visų rūšių gyvūnams, produktų, pagamintų iš bet kokių šį priedą vartojusių gyvūnų, vartotojams ir aplinkai. Nors pareiškėjui atlikus tris bandymus nustatytas mažiausiai vieno rodmens žymus pagerėjimas, palyginti su kontrolės grupėmis, Tarnyba dėl prieštaringų tyrimų rezultatų, gautų naudojant skirtingas dozes, negalėjo nustatyti mažiausios veiksmingos dozės kaip siūlė pareiškėjas. Dviejų bandymų rezultatai buvo daug geresni naudojant 1 × 107 KSV/kg dozę, tačiau nebuvo geresni naudojant 5 × 107 KSV/kg dozę. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
            
         
               (6)
            
            
               atlikus preparato Bacillus subtilis (ATCC PTA-6737) vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos įvykdytos. Todėl reikėtų leisti naudoti šį preparatą kaip nurodyta šio reglamento priede;
            
         
               (7)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. balandžio 2 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 268, 2003 10 18, p. 29.
   
      (2)  OL L 36, 2010 2 9, p. 1.
   
      (3)  OL L 229, 2011 9 6, p. 3.
   
      (4)  EFSA leidinys, 2012 m.; 10(5):2671.
   
      PRIEDAS
      
                  Priedo identifikavimo numeris
               
               
                  Leidimo turėtojo pavadinimas
               
               
                  Priedas
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo terminas
               
            
                  KSV kilograme visaverčio pašaro, kurio drėgnis yra 12 %
               
            
                  
                     Zootechninių priedų kategorija. Funkcinė grupė: žarnyno floros stabilizatoriai
                  
               
            
                  4b1823
               
               
                  Kemin Europa N.V.
               
               
                  
                     Bacillus subtilis
                  
                  (ATCC PTA-6737)
               
               
                  
                               
                           
                           
                              
                                 Priedo sudėtis
                              
                              preparatas Bacillus subtilis (ATCC PTA-6737), kuriame yra ne mažiau kaip 1 × 1010 KSV/g priedo
                           
                        
                               
                           
                           
                              
                                 Veikliosios medžiagos apibūdinimas
                              
                              Gyvybingos Bacillus subtilis (ATCC PTA-6737) sporos.
                           
                        
                               
                           
                           
                              
                                 Analizės metodas
                                  (1)
                              
                              
                                           
                                       
                                       
                                          Skaičiavimas: paskleidimo ant plokštelės metodas naudojant triptono sojos agarą iš anksto karščiu apdorojus pašaro ėminius.
                                       
                                    
                                           
                                       
                                       
                                          Identifikacija: pulsuojančio lauko gelio elektroforezės (PFGE) metodas.
                                       
                                    
                        
               
                  (Nujunkyti) paršeliai ir (nujunkyti) kiaulinių šeimos gyvūnai, išskyrus Sus scrofa domesticus
                  
               
               
                  —
               
               
                  1 × 107
                  
               
               
                  —
               
               
                  
                              1.
                           
                           
                              Priedo ir premikso naudojimo taisyklėse nurodyti laikymo temperatūrą, saugojimo trukmę ir stabilumą granuliuojant.
                           
                        
                              2.
                           
                           
                              Naudoti (nujunkytiems) paršeliams maždaug iki 35 kg svorio.
                           
                        
               
                  2023 m. balandžio 23 d.
               
            
         (1)  Išsamų analizės metodų aprašymą galima rasti Bendrijos etaloninės laboratorijos svetainėje: http://irmm.jrc.ec.europa.eu/EURLs/EURL_feed_additives/Pages/index.aspx